Številka: 4934-23691/2020-13

Datum: 10. 9. 2020

U.p.: FURS524

**VABILO**

**K DAJANJU PISNIH PONUDB**

Na podlagi 70. člena Zakona o davčnem postopku - ZDavP-2 (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19 in 66/19) v zvezi z 201. členom ZDavP-2 odreja Finančna uprava Republike Slovenije, Mariborska cesta 3, 2370 Dravograd, prodajo premičnin.

Odpiranje ponudb bo dne 6. 10. 2020 ob 9.00 uri v sobi št. 204 Finančne uprave RS, Mariborska cesta 3, 2370 Dravograd. Pri izbiri bodo upoštevane samo ponudbe, ki bodo izpolnjevale vse pogoje, navedene v razpisu.

|  |  |  |  |  |
| --- | --- | --- | --- | --- |
| **Zap. št.** | **Št.**  **kosov** | **Predmet prodaje** | **Ocenjena vrednost v**  **EUR** | **Stopnja DDV, DMV** |
| 1 | 47 | 47 kosov motoristične opreme (škornji,  rokavice, podkapa, čelade, dvigalo za motor, različna olja, hlače, majica, ščitniki za motor,..) | 3.208,00 | 22,00 |

Različna motoristična oprema - 47 kosov (škornji, rokavice, podkapa, čelade, dvigalo za motor, različna olja, hlače, majica, ščitniki za motor,..)

Premičnina se prodaja po načelu VIDENO - KUPLJENO, je brez garancije, reklamacija kvalitete po prevzemu ni možna.

Dodatne informacije in ogled premičnine je možen po predhodnem dogovoru na telefon št. 041 780 376 Romana Jakopec, do dne 2. 10. 2020.

Pisne ponudbe je treba poslati v zaprti kuverti, priporočeno po pošti na naslov Finančna uprava Republike Slovenije, Mariborska cesta 3, 2370 Dravograd, ali oddati osebno v vložišče pri Finančni upravi Republike Slovenije, Mariborska cesta 3, 2370 Dravograd, s pripisom **NE ODPIRAJ - PONUDBA ZA ODKUP "zadeva št.: 4934-23691/2020-13"**.

Ob oddaji ponudbe mora ponudnik vplačati varščino ali predložiti ustrezen instrument za zavarovanje plačila varščine v višini 10 % ocenjene vrednosti, vendar pa znesek ne more biti nižji od 40 EUR.

**Varščina se vplača na** depozitni račun Zavarovanje izpolnitve oziroma plačila davčne obveznosti številka: SI56 0110 0600 0009 626. Pri nakazilu mora biti naveden sklic na številko odobritve (referenca): 19-63339757-55000.

Pisna ponudba mora vsebovati ime in priimek oziroma firmo kupca, naslov stalnega prebivališča oziroma sedeža, davčno številko in ponujeno ceno, ki mora dosegati vsaj polovico ocenjene vrednosti premičnine. Iz ponudbe mora biti nedvoumno razvidno, za katere premičnine je ponujeni znesek kupnine. Ponudba mora biti podpisana s strani ponudnika oziroma odgovorne osebe ponudnika.

Davčni organ bo upošteval samo ponudbe, katerih ponujene cene bodo dosegale vsaj polovico ocenjene vrednosti premičnin in bodo vsebovale potrdilo o plačilu varščine ali potrdilo o predložitvi instrumenta za zavarovanje plačila varščine ter bodo oddane priporočeno po pošti ali osebno v vložišče pri Finančni upravi Republike Slovenije, Mariborska cesta 3, 2370 Dravograd do dne 2. 10. 2020. Po izteku roka za oddajo ponudb ponudbe ni več mogoče umakniti in postane zavezujoča.

Premičnina bo prodana najboljšemu ponudniku. Davčni organ bo o izidu zbiranja ponudb ponudnike obvestil v petih dneh od dneva izbire.

Ponudnikom, ki s ponudbo ne bodo uspeli, bo varščina vrnjena oziroma predloženi instrument zavarovanja sproščen najpozneje v petih dneh po prejemu obvestila o izidu zbiranja ponudb.

Ponudnik, ki bo s ponudbo uspel, mora vplačati kupnino in prevzeti premičnino pod pogoji, ki bodo določeni v prodajni pogodbi, sklenjeni na podlagi izbire najboljšega ponudnika. Vplačana varščina se všteje v kupnino.

Od dosežene prodajne cene se plača 22% DDV.

Izbrani ponudnik bo skupaj z obvestilom o izidu prejel pogodbo, ki jo mora podpisano vrniti v osmih dneh po prejemu ter plačati kupnino in prevzeti kupljeno premičnino v roku, določenem v pogodbi. Če izbrani ponudnik ne podpiše prodajne pogodbe do poteka roka za podpis pogodbe ali ne plača kupnine v roku, določenem za plačilo kupnine, se mu varščina ne vrne, predloženi instrument zavarovanja pa se unovči.

Igor Švarc,

direktor finančnega urada

Objavljeno:

- na spletni strani GOV.SI

- na oglasni deski FU Dravograd

- spletno oglasnik BOLHA.COM